โบรกเชียร์ “ซื้อ” BDMS เป้าใหม่ 34.50 บ. มองกำไร Q4/65 โต 13% รับผู้ป่วยไทย-เทศเพิ่ม
“ฟินันเซีย ไซรัส” แนะนำ “ซื้อ” BDMS เพิ่มราคาเป้าหมายเป็น 34.50 บาท คาดกำไรไตรมาส 4/65 เพิ่มขึ้น 13% รับรายได้ผู้ป่วยไทยและผู้ป่วยต่างชาติที่ฟื้นตัวดีต่อเนื่อง
“ฟินันเซีย ไซรัส” แนะนำ “ซื้อ” BDMS เพิ่มราคาเป้าหมายเป็น 34.50 บาท คาดกำไรไตรมาส 4/65 เพิ่มขึ้น 13% รับรายได้ผู้ป่วยไทยและผู้ป่วยต่างชาติที่ฟื้นตัวดีต่อเนื่อง
9 ม.ค. 2566

บล.ฟินันเซีย ไซรัส ระบุในบทวิเคราะห์วันนี้ แนะนำ “ซื้อ” หุ้น บริษัท กรุงเทพดุสิตเวชการ จำกัด (มหาชน) หรือ BDMS ปรับเพิ่มราคาเป้าหมายเป็น 34.50 บาท คาดกำไรไตรมาส 4/2565 ลดลง 12% จากไตรมาสก่อน ตามปัจจัยฤดูกาล แต่เพิ่มขึ้น 13% จากปีก่อน หนุนจากทั้งผู้ป่วยไทยและผู้ป่วยต่างชาติที่ฟื้นตัวดีต่อเนื่อง ทำให้รายได้คาดว่ายังเติบโตแข็งแรง ลดลง 1% จากไตรมาสก่อน เพิ่มขึ้น 9% จากปีก่อน โดยรายได้ผู้ป่วยไทยคาดสูงกว่าช่วงก่อน COVID-19 ราว 4% ขณะที่ต่างชาติคาดกลับมาเท่าช่วงก่อน COVID-19
ทั้งนี้ ปรับเพิ่มประมาณการกำไรปี 2565 ขึ้นเป็นเติบโต 61% จากปีก่อน และเติบโตต่อเนื่องอีก เพิ่มขึ้น 4% จากปีก่อน ในปี 2566 โดยปรับรายได้ขึ้นให้สอดคล้องกับเป้าหมายการเติบโตของบริษัท รวมถึง EBITDA Margin ที่สูงขึ้น ส่วนการเปิดประเทศของจีนคาดเป็นบวกในระยะถัดไปและคาดเริ่มเห็นการกลับมาทำความร่วมมือกับ Ping An อีกครั้ง